CELEX: 32022R1040
Language: mt
Date: 2022-06-29 00:00:00
Title: Regolament ta’ Implimentazzjoni tal-Kummissjoni (UE) 2022/1040 tad-29 ta’ Ġunju 2022 li jemenda l-Annessi VI u XV tar-Regolament ta’ Implimentazzjoni (UE) 2021/404 rigward il-listi tal-pajjiżi terzi, tat-territorji jew taż-żoni tagħhom li minnhom huma awtorizzati jidħlu fl-Unjoni ċerti għasafar miżmuma u prodotti ġerminali tagħhom u prodotti tal-laħam tal-pollam (Test b’rilevanza għaż-ŻEE)

30.6.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 173/61
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2022/1040
         tad-29 ta’ Ġunju 2022
         li jemenda l-Annessi VI u XV tar-Regolament ta’ Implimentazzjoni (UE) 2021/404 rigward il-listi tal-pajjiżi terzi, tat-territorji jew taż-żoni tagħhom li minnhom huma awtorizzati jidħlu fl-Unjoni ċerti għasafar miżmuma u prodotti ġerminali tagħhom u prodotti tal-laħam tal-pollam
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2016/429 tal-Parlament Ewropew u tal-Kunsill tad-9 ta’ Marzu 2016 dwar il-mard trażmissibbli tal-annimali u li jemenda u jħassar ċerti atti fil-qasam tas-saħħa tal-annimali (“Liġi dwar is-Saħħa tal-Annimali”) (1), u b’mod partikolari l-Artikolu 230(1) tiegħu,
         Billi:
         
                     (1)
                  
                  
                     Ir-Regolament (UE) 2016/429 jistabbilixxi, inter alia, ir-rekwiżiti tas-saħħa tal-annimali għad-dħul fl-Unjoni ta’ konsenji ta’ annimali, ta’ prodotti ġerminali u ta’ prodotti li joriġinaw mill-annimali, u japplika mill-21 ta’ April 2021. Wieħed minn dawk ir-rekwiżiti tas-saħħa tal-annimali huwa li dawk il-konsenji jridu jiġu minn pajjiż terz jew territorju, żona jew kompartiment tiegħu, elenkati f’konformità mal-Artikolu 230(1) ta’ dak ir-Regolament.
                  
               
                     (2)
                  
                  
                     Ir-Regolament Delegat tal-Kummissjoni (UE) 2020/692 (2) jissupplimenta r-Regolament (UE) 2016/429 fir-rigward tar-rekwiżiti tas-saħħa tal-annimali għad-dħul fl-Unjoni ta’ konsenji ta’ ċerti speċijiet u kategoriji ta’ annimali, prodotti ġerminali u prodotti li joriġinaw mill-annimali minn pajjiżi terzi jew minn territorji, żoni, jew kompartimenti tagħhom. Ir-Regolament Delegat (UE) 2020/692 jipprevedi li konsenji tal-annimali, tal-prodotti ġerminali u tal-prodotti li joriġinaw mill-annimali li jidħlu fil-kamp ta’ applikazzjoni tiegħu jistgħu jitħallew jidħlu fl-Unjoni biss jekk ikunu ġejjin minn pajjiż terz jew minn territorju, żona jew kompartiment tiegħu, elenkati għall-ispeċijiet partikolari u għall-kategoriji tal-annimali, tal-prodotti ġerminali u tal-prodotti li joriġinaw mill-annimali, f’konformità mar-rekwiżiti tas-saħħa tal-annimali stabbiliti f’dak ir-Regolament Delegat.
                  
               
                     (3)
                  
                  
                     Ir-Regolament ta’ Implimentazzjoni tal-Kummissjoni (UE) 2021/404 (3) jistabbilixxi l-listi ta’ pajjiżi terzi, ta’ territorji, żoni, jew kompartimenti tagħhom, li minnhom huwa permess id-dħul fl-Unjoni tal-ispeċijiet u l-kategoriji ta’ annimali, ta’ prodotti ġerminali u ta’ prodotti li joriġinaw mill-annimali, li jidħlu fil-kamp ta’ applikazzjoni tar-Regolament Delegat (UE) 2020/692. Il-listi u ċerti regoli ġenerali li jikkonċernaw il-listi huma stabbiliti fl-Annessi I sa XXII ta’ dak ir-Regolament ta’ Implimentazzjoni.
                  
               
                     (4)
                  
                  
                     L-Anness VI, il-Parti 1, it-Taqsima A tar-Regolament ta’ Implimentazzjoni (UE) 2021/404 jistabbilixxi l-listi tal-pajjiżi terzi jew ta’ territorji jew żoni tagħhom li huma awtorizzati għad-dħul fl-Unjoni ta’ konsenji ta’ għasafar miżmuma fil-magħluq u prodotti ġerminali ta’ għasafar miżmuma fil-magħluq għajr l-għasafar miżmuma fil-magħluq koperti mid-derogi msemmijin fl-Artikolu 62 tar-Regolament Delegat (UE) 2020/692.
                  
               
                     (5)
                  
                  
                     Ir-Renju Unit issottometta applikazzjoni biex jiġu awtorizzati għad-dħul fl-Unjoni konsenji ta’ għasafar miżmuma fil-magħluq u ta’ prodotti ġerminali tagħhom, għajr l-għasafar miżmuma fil-magħluq imsemmijin fl-Artikolu 62 tar-Regolament Delegat (UE) 2020/692, mid-Dipendenzi tal-Kuruna l-Isle of Man u Jersey, u pprovda l-garanziji tal-kapaċitajiet tal-awtoritajiet kompetenti ta’ dawk id-Dipendenzi tal-Kuruna li jiżguraw ċertifikazzjoni uffiċjali affidabbli u l-konformità mar-rekwiżiti rilevanti tas-saħħa tal-annimali għal dawk il-konsenji ta’ għasafar miżmuma fil-magħluq u tal-prodotti ġerminali tagħhom maħsubin għad-dħul fl-Unjoni. Għaldaqstant jenħtieġ li dawk id-Dipendenzi tal-Kuruna jiġu elenkati fl-Anness VI tar-Regolament ta’ Implimentazzjoni (UE) 2021/404.
                  
               
                     (6)
                  
                  
                     Għalhekk, l-Anness VI tar-Regolament ta’ Implimentazzjoni (UE) 2021/404 jenħtieġ li jiġi emendat skont dan.
                  
               
                     (7)
                  
                  
                     L-Anness XV, il-Parti 1, it-Taqsima A tar-Regolament ta’ Implimentazzjoni (UE) 2021/404 jistabbilixxi l-listi tal-pajjiżi terzi, ta’ territorji jew żoni tagħhom li huma awtorizzati għad-dħul fl-Unjoni ta’ konsenji ta’ prodotti tal-laħam ta’ ungulati, tal-pollam u ta’ għasafar tal-kaċċa li għaddew mit-trattamenti għall-mitigazzjoni tar-riskju msemmijin fl-Anness XXVI tar-Regolament Delegat (UE) 2020/692.
                  
               
                     (8)
                  
                  
                     Il-Marokk issottometta applikazzjoni lill-Kummissjoni biex jiġi awtorizzat għad-dħul fl-Unjoni ta’ konsenji ta’ prodotti tal-laħam tal-pollam, għajr ir-ratiti, u pprovda l-garanziji tiegħu li jikkonforma mar-rekwiżiti dwar in-notifikar u r-rappurtar tal-mard elenkat imsemmi fl-Anness I, il-punt 1, tar-Regolament Delegat (UE) 2020/692 li huma rilevanti għall-pollam, u l-garanziji tiegħu li jikkonforma mar-rekwiżiti rilevanti tal-Unjoni dwar is-saħħa tal-annimali jew ma’ rekwiżiti ekwivalenti. Għalhekk, u filwaqt li titqies il-qagħda tas-saħħa tal-pollam fil-Marokk, jixraq li dak il-pajjiż terz jiddaħħal fil-lista stabbilita fl-Anness XV, il-Parti 1, it-Taqsima A, tar-Regolament ta’ Implimentazzjoni (UE) 2021/404 fir-rigward tal-prodotti tal-laħam tal-pollam għajr ir-ratiti, li jkunu għaddew mit-trattament speċifiku “D” ta’ mitigazzjoni tar-riskju msemmi fl-Anness XXVI tar-Regolament Delegat (UE) 2020/692.
                  
               
                     (9)
                  
                  
                     Għalhekk jenħtieġ li l-Anness XV tar-Regolament ta’ Implimentazzjoni (UE) 2021/404 jiġi emendat skont dan.
                  
               
                     (10)
                  
                  
                     Għalhekk jenħtieġ li r-Regolament ta’ Implimentazzjoni (UE) 2021/404 jiġi emendat skont dan.
                  
               
                     (11)
                  
                  
                     Billi r-Regolament ta’ Implimentazzjoni (UE) 2021/404 japplika mill-21 ta’ April 2021, fl-interess taċ-ċertezza ġuridika, u għall-faċilitazzjoni tan-negozju, jenħtieġ li l-emendi li jridu jsiru fir-Regolament ta’ Implimentazzjoni (UE) 2021/404 b’dan ir-Regolament isiru effettivi b’urġenza.
                  
               
                     (12)
                  
                  
                     Il-miżuri previsti f’dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DAN IR-REGOLAMENT:
         
            Artikolu 1
            L-Annessi VI u XV tar-Regolament ta’ Implimentazzjoni (UE) 2021/404 huma emendati skont l-Anness ta’ dan ir-Regolament.
         
         
            Artikolu 2
            Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, id-29 ta’ Ġunju 2022.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 84, 31.3.2016, p. 1.
         
            (2)  Ir-Regolament Delegat tal-Kummissjoni (UE) 2020/692 tat-30 ta’ Jannar 2020 li jissupplimenta r-Regolament (UE) 2016/429 tal-Parlament Ewropew u tal-Kunsill fir-rigward tar-regoli għad-dħul fl-Unjoni, u l-moviment u l-immaniġġjar wara d-dħul ta’ konsenji ta’ ċerti annimali, prodotti ġerminali u prodotti li joriġinaw mill-annimali (ĠU L 174, 3.6.2020, p. 379).
         
            (3)  Ir-Regolament ta’ Implimentazzjoni tal-Kummissjoni (UE) 2021/404 tal-24 ta’ Marzu 2021 li jistabbilixxi l-listi ta’ pajjiżi terzi, territorji jew żoni tagħhom li minnhom huwa permess id-dħul fl-Unjoni ta’ annimali, prodotti ġerminali u prodotti li joriġinaw mill-annimali skont ir-Regolament (UE) 2016/429 tal-Parlament Ewropew u tal-Kunsill (ĠU L 114, 31.3.2021, p. 1).
      
      
         
            ANNESS
            L-Annessi VI u XV tar-Regolament ta’ Implimentazzjoni (UE) 2021/404 huma emendati kif ġej:
            
                        (1)
                     
                     
                        fl-Anness VI, fil-Parti 1, fit-Taqsima A, l-entrati li ġejjin tal-Isle of Man u ta’ Jersey jiddaħħlu bejn l-entrati ta’ Iżrael u ta’ New Zealand:
                        
                                    “IM
                                    
                                    Isle of Man
                                 
                                 
                                    IM-0
                                 
                                 
                                    Għasafar miżmuma fil-magħluq
                                 
                                 
                                    CAPTIVE BIRDS
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                              
                                    Bajd għat-tifqis ta’ għasafar miżmuma fil-magħluq
                                 
                                 
                                    HE-CAPTIVE-BIRDS
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                              
                                    
                                       JE
                                    
                                    Jersey
                                 
                                 
                                    JE-0
                                 
                                 
                                    Għasafar miżmuma fil-magħluq
                                 
                                 
                                    CAPTIVE BIRDS
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                              
                                    Bajd għat-tifqis ta’ għasafar miżmuma fil-magħluq
                                 
                                 
                                    HE-CAPTIVE-BIRDS”
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                              
                  
                        (2)
                     
                     
                        fl-Anness XV, fil-Parti 1, it-Taqsima A, l-entrata tal-Marokk hija ssostitwita b’dan li ġej:
                        
                                    “MA
                                    
                                    Il-Marokk
                                 
                                 
                                    MA-0
                                 
                                 
                                    B
                                 
                                 
                                    B
                                 
                                 
                                    B
                                 
                                 
                                    B
                                 
                                 
                                    B
                                 
                                 
                                    B
                                 
                                 
                                    B
                                 
                                 
                                    D
                                 
                                 
                                    Mhux awtorizzati
                                 
                                 
                                    Mhux awtorizzati
                                 
                                 
                                    
                                       MPST”